ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ru ky ky ky kk ky ru ky ru ky ky ky ky ky ky ky myv ky ru hu ru ky ru ky ru ce ru ky ru ky ru ru ru ru ky ru ky bg ky ru ru ru ky ru ky ru ky ru ky ru ky ky ru ky ru av ru be ru ru ru ky ru ky ru ky ru ru ru
"Агым", 06.11.09 - 2-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Турсунбаев Америкага эмнеге баргысы келбейт?
Жыл сайын Вашингтондо дүйнөдөгү атактуу саясатчыларга жети күндүк сый тамак тартууланат. Ага бу саам Кыргызстандын атынан ЖК төрага орунбасары Азизбек Турсунбаев катышмак. Бирок, вице-спикер "жол кире өңдүү чыгымдарды мамлекет каржылашы керек экен. Өлкө бюджетинин эсебинен сый көргөнүм уят" деп, океандын ары жагына сапар алуудан баш тартыптыр. Азизбек мырзага окшоп бөтөн жерге командировкага баруудан аткез кылгандар өтө аз. Тескерисинче, депутаттар командировка дегенде жантыгынан жата калышат. Маселен, Р.Абдраимова, А.Кенжебаева, З.Бекенова сыяктуу депутат айымдар Түштүк Кореяга учуп кетишти. Булар Кыргызстанда заманбап технология түзүү үчүн корей элинин иш таржыйбасын үйрөнүп келишет имиш. Алардын ордуна заманбап технология жаатында түшүнүгү кең жаш депутаттарды жөнөтсө болбойт беле? Кыскасы, саякатчы эл өкүлдөрү үчүн мамлекет канча миллиондорду сарптаганына гезитибиздин келерки санында кенен токтолобуз.
Финансы рыногун көзөмөлдөө кызматы жоюлуп, креслосуз калган Юруслан Тойчубековдун маанайы суз. Эч ким менен сүйлөшпөйт, телефон чалгандарга оңгулуктуу жооп бербейт. Мунун себебин изилдеп, акыры түйүнүн чечтик. Жаңы өкмөт курамы бекип аткан маалда Юруслан Жуманович "Салык жана жыйымдар комитетинин башчысы Ахматбек Келдибековдун ордун ээлейм" деп төрагалыкка дайындала элек жатып жаңы кызматын майлап жибериптир. Жакын санаалаш, дос-туугандарынын курчоосунда. Юруслан мырзанын минтип ишенимдүү сүйлөгөнүнө караганда, кресло маселеси чечилип калгандай. Бирок, ортодо кандай оюндар жүрүп кеткени белгисиз, айтор, А.Келдибеков өз ордунда калып, Ю.Тойчубеков шаабайы сууп отуруп калды. А киши "Кудай буюрса" деген сөздү айтпагандай, сыягы…
Оппозициялык маанайдагы саясатчы, "Ата-Мекен" партиясынын мүчөсү Равшан Жээнбековдун кубанычында чек жок. Дегенибиз, былтыртан бери ылайыктуу жумуш таппай жүргөн. Аны АКШдагы ири компаниялар да кызматка албай койгон. "Саргара жортсоң, кызара бөртөсүң" демекчи, Равшан мырза эми Түндүк Америка университетинде дарс окумакчы. Ошондой эле, ал илим-билимге суусаган жаштарды аталган окуу жайда окутууга көмөк көрсөтүүнү пландоодо. Бирок, бу жерде бир маселе бар. Түндүк Америка университетинен билим алыш үчүн капчыгың калың болушу керек. Контракт көлөмү асмандын башын чапчыйт. Андай болсо, Равшан Бабырбекович мээ чөйчөгү кең, бирок, акчасы жок боордошторун өзү каржылайбы?
Юстиция министрлигинде атайын улуттук дөөлөт-мурастарды чагылдырган бөлмө ачылганы билгендерге маалым. Аны жасалгалоо ишин баштан-аяк чебер художник Асан Турсункулов жүргүзгөн. Бирок, кыргыз жыттанган бөлмөнүн автору ушу кезге чейин ачыкка чыга элек. Көрсө, сырдын түйүнү башкада экен. Юстиция министри Нурлан Турсункулов "Асандын аты-жөнүн ачыкка чыгарбай эле коелучу. Себеби, экөөбүздүн фамилиябыз окшош экен. Тили узундар "министр өзүнүн тууганына бөлмөнү жасалгалатыптыр" деп ушак таратышпасын" маанисинде оюн билдириптир. А чындай келгенде, министр менен сүрөтчү фамилиялаш болгону менен, экөөнүн кайнаса каны кошулбайт. Өзүнүн фамилиясынан корккон Нурлан мырзага баракелде!
Баекова обон созуп, Ормонов бийди тытып…
Жазмакерлердин майрамын утурлап Жогорку Кеңеш "Алтын сарай" ресторанында журналист журтчулугуна сый тамак берди. Ошону менен бирге журналисттерге атайын сыйлыктар тапшырылды. Мындан сырткары, кече вице-спикер Чолпон Баекова кубулжута ырдап, "Ак жол" фракциясынын лидери Улугбек Ормоновдун "укмуштуудай" бийлегени менен эсте калды. Өнөрлөрү өркүндөй берсин демекчибиз.
Азыркынын белдүү оппозиционери Азимбек Бекназаров адвокат катары Исмаил Исаковдун сотуна активдүү катышып жаткан чагы. Бийлик менен ымалага келгени деле байкалбайт. Тек гана оппозициянын катарындамын деген азаматтардан көңүлү калганын ар кайсы жерде айтып жүрөт. Себеби, тоодой убада берип, көп нерсени жасайбыз дегендердин биртобу четке чыгып баса берген.
Атамбаев саясаттан кетет дейби?
КСДП төрагасы Алмазбек Атамбаев көп нерсени ден соолугуна шылтап, бир күн Түркияда, бир күн Кыргызстанда жүрөт. Саясаттан биротоло четтеп, жалаң чыгармачылык жана ишкерлик менен алектенерин жакын санаалаштарына айтыптыр. Сыягы жакынкы күндөрдө Алмазбек мырза партияны жетектөөнү башка бирөөгө тапшыра турган түрү бар.
Ак үйдөгү ар бир дабышты жаза кетирбей тыңшагандар Адахан Мадумаров менен Досбол Нур уулу болуп калды. Досбол мырза курултайдын төрүнөн үмүт кылса, Адахан Мадумаров кайра эле коопсуздукка байланышкан белдүү кызматты көксөп турат. Бирок, Ак үйдүн астанасын бир жолу аттап чыккандан кийин ал тарапка кайра башбагуу татаал экенин экөө тең жакшы түшүнөт.
Эркекке эмес, айымга ишен!
Элмира Ибраимова менен Эмилбек Каптагаев ушул тапта бири-бири менен өтө жашыруун кырдаалда сүйлөшүп жүргөн чагы. Жашыруун десе башкача түшүнүп калбагыла, булар жөн гана маркум М.Садыркуловдун байланыштарын чыңдагысы келет шекилди. Э.Каптагаев деле алды алдынан тал кармаган оппозиционер эркектерден көңүлү сууп, аял да болсо Элмира айымдын этегин кармаган кези.
кыргыз тилиндеги гезит "Агым"
email • архив • редакция
Эртең маалымат жана басма сөз күнү
Турсунбаев Америкага эмнеге баргысы келбейт?
Будур-будур тоолордон Бука минип мен келдим…
Карабы, акпы мышык чычкан кармаса болбодубу
Осмонакун ИБРАИМОВ, коомдук ишмер:
"Азимбек Бекназаров - коррупционер-лердин "рекордсмени"
Парламентке кыскартуу эмес, реформа зарыл
Жараткан бирөө эле, аны бөлүшө албагандар көп
Малдүйнө алдыга озуп, жандүйнө дагы аксады
"Кыргызстандын музыкалык билим берүүсү мыкты"
КР эл артисти Замирбек ҮСӨНБАЕВ:
"Атамдын эки аялынын сүймөнчүгү болгом"
Бир өмүр чак келбес өнөр
Тып… тып… тамчы кабар
"Сумерки" фанатизми эмнеден башталды?
Атагы аалам жарган Акира Куросава
Кыргызстан бир алпты бага албайбы?